Source: https://eur-lex.europa.eu/legal-content/MT/TXT/?uri=CELEX:62018CN0702
Timestamp: 2019-08-23 20:09:28+00:00
Document Index: 2070852

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

tannulla d-deċiżjoni tar-Raba’ Bord tal-Appell tal-Uffiċċju tal-Proprjetà Intellettwali tal-Unjoni Ewropea, tat-22 ta’ Ġunju 2017, fil-Każ R 1933/2016-4;
Fis-sentenza appellata, il-Qorti Ġenerali wettqet żball fl-applikazzjoni tal-Artikolu 76 (1) tar-Regolament Nru 207/2009 (1) (li issa sar l-Artikolu 95 (1) tar-Regolament Nru 2017/1001 (2)) u l-Artikolu 65 tar-Regolament Nru 207/2009 (li issa sar l-Artikolu 72 tar-Regolament Nru 2017/1001), billi jiddikjara l-argument tal-appellanti dwar l-appell dwar il-karattru distintiv dgħajjef tat-trade mark preċedenti inkwistjoni fil-proċedimenti ta’ oppożizzjoni, inammissibbli peress li hija ġiet ippreżentata quddiem il-Qorti Ġenerali għall-ewwel darba (punti 87 sa 90 tas-sentenza appellata).
Il-Qorti tal-Ġustizzja hija mitluba teżamina l-motivi, anki jekk jiġu ppreżentati għall-ewwel darba quddiemha, meta l-Bord tal-Appell tal-Uffiċċju tal-Proprjetà Intellettwali tal-Unjoni Ewropea kellu jikkunsidrhom ex officio.
It-tifsira tal-parti ta’ trade mark f’lingwa tal-Unjoni huwa fatt magħruf li, bħala tali, għandha tiġi eżaminata ex officio mill-Uffiċċju tal-Proprjetà Intellettwali tal-Unjoni Ewropea. Għaldaqstant, il-mezzi biex tiġi ttrattata għandhom jiġu eżaminati bir-reqqa mill-Qorti Ġenerali, inklużi dawk invokati għall-ewwel darba quddiemha.
L-appellanti fil-proċeduri quddiem il-Qorti Ġenerali għandha d-dritt tikkontesta l-evalwazzjoni tal-fatti magħrufa mill-Bord tal-Appell tal-Uffiċċju tal-Proprjetà Intellettwali tal-Unjoni Ewropea, billi tipproduċi provi ġodda insostenn ta’ dawn il-motivi inkluż billi tippreżenta motivi ġodda quddiem il-Qorti Ġenerali u tipproduċi provi ġodda insostenn ta’ dawn il-motivi.
Fin-nuqqas li teżamina l-mezzi li l-Uffiċċju tal-Proprjetà Intellettwali tal-Unjoni Ewropea kellu jikkunsidra ex officio (inkluż il-fatti magħrufa li għandhom x’jaqsmu mas-sinjifikat tat-trade marks kunfliġġenti fil-proċedimenti ta’ oppożizzjoni), il-Qorti Ġenerali kisret ir-regoli ta’ proċedura ġenerali u l-evalwazzjoni tagħha tal-fatti relevanti tal-każ quddiem il-Bord tal-Appell kienet ivvizzjata bi żbalji.
Jekk il-Qorti Ġenerali kienet ikkunsidrat il-fatt magħruf li l-kelma “PRIMA” għandha tifsira ta’ tifħir (kif innutat mid-Diviżjoni tal-Oppożizzjoni u l-appellanti), li tfisser “l-ewwel, l-iktar importanti/l-aħjar, l-ewlenija” hija kienet tasal għal konklużjoni oħra fir-rigward tal-probabbiltà ta’ konfużjoni bejn it-trade mark PRIMA, irreġistrata bin-numru ES-2 578 815, u l-applikazzjoni għal trade mark tal-Unjoni Ewropea PRIMART MAREK ŁUKASIEWICZ, irreġistrata bin-Nru 013 682 299, fi kliem ieħor, hija għandha tikkonkludi li ma hemm ebda probabbiltà ta’ konfużjoni bejn dawn it-trade marks.
It-trade marks eżaminati jikkoinċidu fil-livell ta’ element li huwa distintiv b’mod dgħajjef u li ma għandux pożizzjoni indipendenti fit-trade mark ikkontestata. Dan il-fatt, flimkien ma’ grad medju ta’ xebh viżiv, nuqqas ta’ xebh kunċettwali kif ukoll grad baxx (jew saħansitra assenza) ta’ xebh fonetiku, jipprekludi kwalunkwe probabbiltà ta’ konfużjoni bejn dawn it-trade marks.
(1) Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU 2009, L 78, p. 1).
(2) Regolament 2017/1001 tal-Parlament Ewropew u tal-Kunsill tal-14 ta’ Ġunju 2017 dwar it-trademark tal-Unjoni Ewropea (ĠU 2017, L 154, p. 1)